ש

מענה לבקשתך לפי חוק חופש המידע, תשנ"ח-1988

בלמ"ס



**מדינת ישראל
משרד הביטחון**

**אגף דוברות והסברה
MEDIA & PUBLIC AFFAIRS BUREAU**

**היחידה לפניות ותלונות הציבור**

**הממונה על יישום חוק חופש המידע**

 תאריך: כ"ג בכסלו ה'תשפ"א

 9.12.20
 תיקנו- 15525

**עו"ד אלעד מן- עמותת הצלחה**

שלום רב,

הנדון: מענה לבקשתך לפי חוק חופש המידע, תשנ"ח-1998

סימוכין: בקשתך מיום 8.6.20

במענה לבקשתך אשר הוגשה עפ"י חוק חופש המידע, התשנ"ח-1998 (להלן: **"החוק"**), לקבלת מידע הנוגע להעסקת קרובי משפחה במשרדנו, אנו מתכבדים להשיבך כדלקמן;

בפתח הדברים נציין כי אנו מתנצלים על העיכוב במענה, אשר נבע בין היתר מהצורך בקבלת הנחיות היח' הממשלתית לחופש המידע.

1. לגופה של הבקשה- מצ"ב טבלה הכוללת את הפרטים הבאים: תפקיד העובד (ר' היחידה/ר' תחום/ ע' ראשי משפטי וכיו"ב) והאגף בו מועסק, מגדר העובד, ותק העובד, אופן העסקה ופירוט נתוני קרובי משפחה מועסקים (מופיע בטבלה בהקבלה, באותה שורה).

מספרם הכולל של קרובי המשפחה המועסקים במשרדנו נכון ליום 13.8.20 הינו 38, כאשר מספר קרובי המשפחה המועסקים לכל עובד הינו אחד.

1. בהמשך לשיחתך מיום 8.12.20 עם עו"ד רינת המאירי-גלבוע מאגף היועמ"ש במשרדנו, הושמטו שמות התפקידים הספציפיים אותם ממלאים העובדים וזאת על מנת להימנע מזיהויים וחשיפתם של העובדים, דבר אשר מעלה חשש לפגיעה בפרטיותם כאמור בסע' 9(א)(3) לחוק. יובהר, כי הותרנו את תחילת שם התפקיד באופן שמאפשר חשיפת רמת התפקיד.

מבלי לפגוע מהאמור לעיל, יצוין כי חלק משמות התפקידים הספציפיים שהושמטו אף אינם מותרים בפרסום, מטעמים ביטחוניים כאמור בסע' 9(א)(1) לחוק.

1. בהתאם להחלטת המשנה ליועץ המשפטי לממשלה (ציבורי-חוקתי), בהתבסס על סעיף 9(א)(3) לחוק, יש למסור את המידע המבוקש ללא פירוט מהות/סוג הקרבה המשפחתית. לפיכך- נדחה רכיב זה בבקשתך.
2. באשר למידע בדבר עובדים להם קרובי משפחה ברשויות ציבוריות אחרות- נתון זה אינו קיים ברשותנו. לאור האמור נדחה רכיב זה בבקשתך, בהתאם לסעיף 8(3) לחוק.
3. סיימנו הטיפול בבקשתך. הנך רשאי לעתור כנגד החלטה זו לביהמ"ש לעניינים מנהליים בתל אביב-יפו, תוך 45 יום, בהתאם לסע' 17 לחוק.

 **בכבוד רב,**

 כוכי אואקי

 ר' תחום פניות הציבור

 וחוק חופש המידע

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**הקריה, תל-אביב 6473424. טלפון: 03-6975440,**

**דואר אלקטרוני: pniot@mod.gov.il . מענה טלפוני בימים א'-ה' בין השעות 08:00-16:00**